**Krajina - liek na environmentálnu krízu**

Združenie pre urbanizmus a územné plánovanie na Slovensku pri Spolku architektov Slovenska (ZUUPS) usporiada tematickú putovnú výstavu **"Krajina - liek na environmentálnu krízu"**. Výstavou chceme prezentovať profesiu a tvorbu krajinných architektov, pretože činnosť KA nie je dostatočne v povedomí verejnosti a často sa zamieňa s inými profesiami. Krajinná architektúra je širokospektrálna disciplína, podieľajúca sa na rôznych projektoch stavebných, ochranárskych, sociálnych, kultúrnych, edukačných, apod.. Krajinní architekti síce tvoria prioritne "plochy zelene" (teda zelenú infraštruktúru v sídle), ale robia tak v kontexte na územný plán, históriu územia, ekologickú stabilitu, klimatickú a environmentálnu krízu.... Verejný i odborný záujem spoločnosti o plochy zelene v sídlach narastá a má podporu v legislatíve i v metodikách. Výstavou chceme odprezentovať tvorbu krajinných architektov v prírodnom i v urbánnom prostredí. Predstavíme krajinárske štúdie, zelenú architektúru, rôzne detaily ako - diela realizované, i diela, ktoré zostali v polohe návrhov. Práce budú zamerané na verejné priestranstvá, vnútrobloky, uličné partery, historické parky ale i na vyhradené areály ako škôl, DSS, nemocníc, apod. Cieľom organizátorov je vyvolať medzirezortný dialóg o zelenej infraštruktúre a o jej vplyve na environmentálnu a klimatickú krízu. Cieľom je prezentovať pozitívne príklady riešenia. Krajinní architekti dlhodobo zdôrazňujú potrebu integrovať krajinu a zeleň do všetkých rozvojových a strategických projektov, do územných plánov, do urbanistických štúdií či v rámci vykonávacích projektov a pri realizáciách. Veríme, že pozitívne príklady, ktoré výstava chce prezentovať, návštevníkov oslovia a povzbudia k tvorbe udržateľných a zelených miest.

* Práce na výstavu môžu prihlásiť autori (KA, AA), investori, obce a mestá apod.
* Práce by nemali byť staršie ako 6 rokov
* Termín na prihlásenie diela na výstavu**: 30.4.2023**, termín doručenia posterov: **31.5.2023**
* Termín výstavy: september 2023 - december 2024
* Postre: 70x100 cm na výšku (na jedno dielo max. dvoch postre), postre budú nalepené na kapa-dosku či iný podobný odľahčený materiál (bez hliníkových rámov)
* Výstava je rozsahom obmedzená: do 50 posterov.
* Prezentačný príspevok: 30.-/poster (príspevok bude zaslaný na účet SAS, príspevok potom bude čerpaný na organizačné a materiálne zabezpečenie výstavy.)

Forma výstavy: putovná, výstava po mestách Slovenska, v priebehu výstavy bude usporiadaná diskusia na tému **"Krajina - liek na environmentálnu krízu".** Každá výstava bude zahájená úvodnou/tematickou prednáškou.Na diskusiu budú prizvaní i autori vystavovaných diel. Autori môžu dodať svoje vlastné reklamné materiály (letáky, plagáty, formát max. A5).

Prosíme kolegov, ktorí majú záujem sa na výstave zúčastniť, aby sa prihlásili na adrese adobrucka@gmail.com. Téma výstavy je široká, dáva možnosť odprezentovať širokú škálu krajinárskej tvorby. Úprava posterov bude na rozhodnutí autora, nemáme ambíciu jednotnej úpravy. Jeden autor/autorský kolektív môže vystavovať max. tri svoje diela (max. 6 posterov). Na výstavu môžu byť dodané i diela, ktoré **neboli** realizované, čiže štúdie, vízie, koncepty. Chceme takto prezentovať tvorivosť krajinných a autorizovaných architektov a poukázať na fakt, že mnohé dobré riešenia zostávajú žiaľ v šuplíkoch nezrealizované.

V Nitre, 17.4. 2023, Ing. Anna Dobrucká, PhD., kurátoka výstavy, kontakt na otázky: 0905 505 665

Prvej SNR 6, 90701 Myjava (adresa na posielanie panelov)